અમારા સહયોગી ન્યુઝપેપર અમદાવાદ મિરરે અમદાવાદના 45 પોલીસ સ્ટેશનમાં તપાસ કરી અને જોયું કે નવરંગપુરા, આનંદનગર, ખાડિયા, એલિસબ્રિજ અને ચાંદખેડા પોલીસ સ્ટેશન્સમાં જપ્ત થયેલા વાહનોને રોડ પર પાર્ક કરવામાં આવ્યા છે. નવરંગપુરા પોલીસ સ્ટેશનમાં જપ્ત કરવામાં આવેલા ટુ-વ્હીલર મોટી સંખ્યામાં છે અને ફોર-વ્હીલરને મુખ્ય રસ્તા પર મુકવામાં આવી છે. આ વાહનો ટ્રાફિકની સમસ્યામાં વધારો કરે છે. આનંદનગર પોલીસ સ્ટેશનમાં તો આ સમસ્યા પાછલા બે વર્ષથી છે.